To store selskaber vil nu gå på jagt efter gas i Vendsyssel. Det statsejede olie- og gasselskab Nordsøfonden og det franske energiselskab Total tror, at der er så store mængden gas i undergrunden i Vendsyssel, at selskaberne vil investere 200 millioner kroner i at finde frem til gassen. Der kan gå nogle måneder, før prøveboringsprojektet begynder. Først skal man finde frem til egnede prøveboringsområder i Vendsyssel, der skal gennemføres en VVM-undersøgelse, der skal holdes høringer, så borgere kan komme til orde og endelig skal kommuner orienteres. Nogle foreløbige geologiske undersøgelser har været så lovende, at man nu vil lave et prøveboringsprojekt et endnu ikke klarlagt sted i Vendsyssel. Boringerne skal foregå lodret ned i jorden. Hvis man finder frem til gas, er det muligt, at man så vil bruge en såkaldt hydraulisk fraktureringsteknik. Men det har dog lange udsigter.

Opsummering:
To store firmaer vil bruge 200 millioner kroner på at lede efter gas i Vendsyssel.